那片飞入唐诗宋词里的雪嘲王历阳不肯饮酒
李白
地白风色寒，雪花大如手。
笑杀陶渊明，不饮杯中酒。
浪抚一张琴，虚栽五株柳。
空负头上巾，吾于尔何有。
对雪
杜甫
战哭多新鬼，愁吟独老翁。
乱云低薄暮，急雪舞回风。
瓢弃尊无绿，炉存火似红。
数州消息断，愁坐正书空。
冬晚对雪忆胡居士家
王维
寒更传晓箭，清镜览衰颜。
隔牖风惊竹，开门雪满山。
洒空深巷静，积素广庭闲。
借问袁安舍，翛然尚闭关。
终南望余雪
祖咏
终南阴岭秀，积雪浮云端。
林表明霁色，城中增暮寒。
嘲三月十八日雪
温庭筠
三月雪连夜，未应伤物华。
只缘春欲尽，留著伴梨花。
问刘十九
白居易
绿蚁新醅酒，红泥小火炉。
晚来天欲雪，能饮一杯无？
夜雪
白居易
已讶衾枕冷，复见窗户明。
夜深知雪重，时闻折竹声。
别董大
高适
千里黄云白日曛，北风吹雁雪纷纷。
莫愁前路无知己，天下谁人不识君。
逢雪宿芙蓉山主人
刘长卿
日暮苍山远，天寒白屋贫。
柴门闻犬吠，风雪夜归人。
塞下曲
卢纶
月黑雁飞高，单于夜遁逃。
欲将轻骑逐，大雪满弓刀。
春雪
韩愈
新年都未有芳华，二月初惊见草芽。
白雪却嫌春色晚，故穿庭树作飞花。
春日山中对雪有作
杜荀鹤
竹树无声或有声